**Obavještenje o načinu, postupku i uslovima za verifikovanje programa od strane Odsjeka za projektovanje, razvoj i održavanje aplikativnog softvera u oblasti carinskog sistema**

Programi za elektronsku komunikaciju sa Upravom carina podliježu verifikaciji Uprave carina - Odsjeka za projektovanje, razvoj i održavanje aplikativnog softvera u oblasti carinskog sistema. Program verifikacije se obavlja u prisustvu podnosioca zahtjeva i članova komisije za verifikaciju. Komisija za verifikaciju programa sastavlja zapisnik i poziva podnosioca zahtjeva da sa članovima komisije potpiše zapisnik o verifikaciji programa ili dostavlja podnosiocu prijave spisak nepravilnosti email-om na adresu navedenu u rubrici 3 u Zahtjevu za dozvolu testiranja programa.

Uprava carina ima pravo na provjeru funkcionalnosti verifikovanog programa u svakom trenutku i zadržava pravo da u slučaju zloupotrebe uskrati pravo njegovog korišćenja.

**Testiranje programa**

Za e-poslovanje u Upravi carina koriste se programi koji su verifikovani od strane Odsjeka za projektovanje, razvoj i održavanje aplikativnog softvera u oblasti carinskog sistema. Zahtjev za dozvolu testiranja programa podnosi se na propisanom obrascu “Zahtjev za dozvolu testiranja programa” i dostavlja dozvolu redovnom poštom na adresu Uprave carina - Odsjeka za projektovanje, razvoj i održavanje aplikativnog softvera u oblasti carinskog sistema, Podgorica, Oktobarske revolucije 128.

Po prijemu zahtjeva Odsjek za projektovanje, razvoj i održavanje aplikativnog softvera u oblasti carinskog sistema izdaje odobrenje za testiranje programa i dostavlja sve neophodne pristupne testne podatke (EK, garancija, potrebna ovlašćenja) privrednom subjektu ili ovlašćenom licu, na navedenoj adresi u rubrici 3.

Nakon završenog testiranja programa za elektronsko podnošenje JCI, podnosilac zahtjeva obavještava Odsjek za projektovanje, razvoj i održavanje aplikativnog softvera u oblasti carinskog sistema i zakazuje termin za verifikaciju programa. Verifikacija se obavlja u prostorijama Odsjeka za projektovanje, razvoj i održavanje aplikativnog softvera u oblasti carinskog sistema u prisustvu predstavnika podnosioca zahtjeva i članova komisije za verifikaciju programa, tako što se stavlja JCI u carinski postupak u skladu sa dokumentacijom i Pravilnikom o obliku, sadržaju i načinu podnošenja carinske deklaracije i drugih obrazaca koji se upotrebljavaju u carinskom postupku.

Komisija za verifikaciju programa sastavlja zapisnik i pruža na uvid podnosiocu zahtjeva da sa članovima komisije potpiše zapisnik ili da se konstatuju eventualne nepravilnosti. Uz zapisnik je potrebno priložiti štampanu verziju Jedinstvene carinske isprave.

**ZAHTJEV ZA DOZVOLU TESTIRANJA PROGRAMA**

**Elektronsko podnošenje JCI**

|  |
| --- |
| 1. Privredni subjekat - podnosilac prijave /PIB, sjedište i adresa/ |
| 2 . Odgovorno lice / ime i prezime, funkcija / |
| 3 . Kontakt lice / ime i prezime, telefon, e-mail/ |
| 4 . Naziv i verzija programa |
| 5. EU podsistemi - neobavezne poruke |
| 6. Prijava lica za testiranje programa |
|  Ime i prezime nosioca sertifikata |  |
| JMBG nosioca sertifikata |  |
| Serijski broj kvalifikovanogelektronskog sertifikata  |  |
| Sertifikacioni organ |  |
| 7 . Napomena |
| 8 . Datum | 9 . Potpis i pečat |

|  |
| --- |
| **ODOBRENJE ZA TESTIRANJE PROGRAMA** |
| Broj | Datum |
| Usvaja se prijava \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_ \_\_\_\_\_ iz\_\_\_\_\_\_\_\_\_\_\_\_\_\_\_\_ \_\_ \_\_\_\_\_\_\_\_\_\_\_\_\_ . |
| Datum  | MP | Potpis |

**Način popunjavanja prijave :**

**Rubrika 1 (Privredni subjekt- podnosilac prijave / PIB, sjedište i adresa/ ) -** upisuje se naziv privrednog subjekta koji podnosi prijavu za testiranje programa, poreski identifikacioni broj, poštanski broj;

**Rubrika 2 (Odgovorno lice / ime i prezime, funkcija / )** - upisuje se ime, prezime i funkcija odgovornog lica;

**Rubrika 3 (Kontakt lice / ime i prezime, telefon, e- mail )** - upisuje se ime, prezime, telefon i adresa ili elektronska pošta kontakt lica;

**Rubrika 4 (Naziv programa i verzija programa )** - upisuje se naziv programa koji se testira. Ako se testira verzija programa upisuje se broj i datum osnovnog (prvog) zapisnika o verifikovanom programu i odvojenom kosom crtom i datumom odobrenja za testiranje;

**Rubrika 5 (EU podsistemi - neobavezne poruke)** - upisuju se identifikacije neobaveznih poruka koje je potrebno uključiti u test;

**Rubrika 6 ( Prijava lica za testiranje programa )** - upisuje se

* za testiranje nacionalnih podsistema: ime, prezime i JMBG nosioca sertifikata, elektronskom poštom na adresu **cis.carina@carina.gov.me** dostavlja se kvalifikovani elektronski sertifikat koji izdaje sertifikacioni organ za izdavanje elektronskih sertifikata u Crnoj Gori radi deponovanja javnog ključa prijavljenog lica za testiranje.

**Rubrika 7 (Napomena)** - upisuje se eventualna napomena;

**Rubrika 8 (Datum podnošenja)** - upisuje se datum podnošenja prijave;

**Rubrika 9 (Popis i pečat)** - svojeručni potpis odgovornog lica iz rubrike 2 i otisak pečata podnosioca zahtjeva iz rubrike 1.

**Način popunjavanja odobrenja**

Podatak o odobrenju popunjavanja Uprava carina - Odsjek za projektovanje, razvoj i održavanje aplikativnog softvera u oblasti carinskog sistema, pri čemu je broj odobrenja broj iz upisnika (zahtjeva). U slučaju izmjene i dopune postojećeg odobrenja, kao broj upisuje se osnovni broj, i odvojeno kosom crtom broj verzije odobrenja.

Ovo obavještenje se primjenjuje od dana objavljivanja na web stranicu <https://ecarina.me/ncts>.